པཎ་ཆེན་རིན་པོ་ཆེ་ཡིས།ཁྱོད་ཚོས་བོད་སྐད་བཤད་པར་ངོ་ཚ་ན་མ་བཤད་ན་ཆོག་ལ།བོད་ལྭ་གྱོན་པར་ངོ་ཚ་ན་དེ་ཡང་མ་གྱོན་ན་ཆོག་མོད།འོན་ཀྱང་ཁྱོད་ཚོའི་ཤ་དང་རུས་པ་ཇི་ལྟར་བྱེད།ཅེས་གསུངས་པ་ནང་བཞིན་ང་ཚོས་བསམ་བློ་བསྒྱུར་འདོད་ན་བསྒྱུར་ཐུབ་ལ།སྤྱོད་པ་ཡང་བསྒྱུར་འདོད་ན་བསྒྱུར་ཐུབ།འོན་ཀྱང་ང་ཚོ་བོད་རྒྱུད་ཡིན་པ་བསྒྱུར་ག་ལ་ཐུབ།ལོ་ཆུང་གཞོན་ནུ་རྣམས་ནི་མེས་རྒྱལ་དང་མི་རིགས་ཀྱི་མ་འོངས་པའི་བདག་པོ་ཡིན་པས་མི་རིགས་ཀྱི་སྲོལ་བཟང་རིག་གནས་རྒྱུད་འཛིན་དང་དར་སྤེལ་བྱེད་དགོས་པ་ནི་ང་ཚོའི་འོས་འགན་ཡིན་པས།ང་ཚོས་ཐོག་མར་སྐད་དང་ཡེ་གེ་ནས་འགོ་རྩོམ་དགོས།